Πακιστανικές γενικές εκλογές (2018)

Γενικές εκλογές διεξήχθησαν στο Πακιστάν στις 25 Ιουλίου 2018, έπειτα από την ολοκλήρωση της θητείας της απερχόμενης κυβέρνησης. Σε εθνικό επίπεδο, οι εκλογές διενεργήθηκαν σε 270 εκλογικές περιφέρειες, η καθεμιά από τις οποίες εξέλεξε ένα μέλος στην Εθνοσυνέλευση. Σε επαρχιακό επίπεδο, έγιναν εκλογές σε καθεμιά από τις 4 επαρχίες για την ανάδειξη των μελών των Επαρχιακών Συνελεύσεων (MPA). Ως αποτέλεσμα των εκλογών, το Πακιστάν Ταχρίκ ι Ινσάφ (PTI) έγινε το μεγαλύτερο ενιαίο κόμμα σε εθνικό επίπεδο τόσο σε λαϊκή ψήφο όσο και σε έδρες. Σε επίπεδο επαρχιών, το PTI παρέμεινε το μεγαλύτερο κόμμα στην Χάιμπερ Παχτούνκουα (KP). Το Λαϊκό Κόμμα (PPP) παρέμεινε το μεγαλύτερο κόμμα στις επαρχιακές εκλογές στην Σιντκαι το νεοσύστατο Κόμμα Αγουάμι του Μπαλουχιστάν (BAP) έγινε το μεγαλύτερο κόμμα στις αντίστοιχες εκλογές στην επαρχία Μπαλουχιστάν. Στην επαρχία Πουντζάμπ, στο κοινοβούλιο δεν είχε κανένα κόμμα αυτοδυναμία μετά τις εκλογές, όμως σε άμεσα εκλεγμένες έδρες επικράτησε ο Μουσουλμανικός Σύνδεσμος (N) (PML-N) και αναδείχθηκε μεγαλύτερο κόμμα με οριακό αποτέλεσμα. Όμως, μετά την προσχώρηση πολλών ανεξάρτητων υποψηφίων στο PTI, το τελευταίο έγινε το μεγαλύτερο κόμμα και σχημάτισε κυβέρνηση. Οι δημοσκοπήσεις πριν την προεκλογική εκστρατεία είχαν αρχικά δείξει ότι ο Μουσουλμανικός Σύνδεσμος (N) (PML-N) θα επικρατούσε του PTI. Ωστόσο, τα δεδομένα ανατράπηκαν λίγες εβδομάδες πριν ανοίξουν οι κάλπες, με πολλές δημοσκοπήσεις να φέρουν επικρατέστερο νικητή το PTI. Τελικά, το αποτέλεσμα ήταν το PTI να κερδίσει ποσοστό 31,82% των ψήφων (το υψηλότερο ποσοστό από την ίδρυση του κόμματος), ενώ το PML-N σημείωσε απώλειες με ποσοστό 24,35%. Στις παραμονές των εκλογών, υπήρξαν καταγγελίες για προεκλογικές παρατυπίες, τις οποίες φέρονται να είχαν πράξει ο στρατός και οι μυστικές υπηρεσίες προκειμένου τα αποτελέσματα να ευνοήσουν το PTI και να είναι δυσμενή για το PML-N.Πάντως, η Εκλογική Επιτροπή (ECP) απέρριψε τις πληροφορίες για νοθεία στις εκλογές, τονίζοντας ότι εκείνες ήταν ελεύθερες και δίκαιες. Η ΕΕ ανακοίνωσε ότι δεν υπήρξαν παρατυπίες την ημέρα της ψηφοφορίας και ότι οι εκλογές ήταν διαφανείς. Μία ημέρα μετά τις εκλογές, το PML-N παραδέχθηκε την ήττα του. Λόγω λαθών στη διαδικασία, έγινε επαναληπτική καταμέτρηση σε 70 εκλογικές περιφέρειες με εντολή της εκλογικής επιτροπής. Έπειτα από αυτήν, το PTI του Ιμράν Χαν ανακηρύχθηκε επίσημα νικητής των εκλογών.

 Τα 342 μέλη της Εθνοσυνέλευσης εξελέγησαν με 2 μεθόδους σε τρεις κατηγορίες. Τα 272 εξελέγησαν σε μονοεδρικές εκλογικές περιφέρειες με το πλειοψηφικό σύστημα. 60 έδρες προεπιλέχθηκαν για γυναίκες και 10 για τις θρησκευτικές μειονότητες, με τη χρήση του ελάχιστου ποσοστού του 5% για την εκλογή τους. Το ποσοστό αυτό δεν βασίζεται στον αριθμό των ψήφων, αλλά στον αριθμό των εδρών που λαμβάνει η ομάδα. Προκειμένου να πετύχει την απλή πλειοψηφία, ένα κόμμα έπρεπε να καταλάβει 137 έδρες. Πολλές εκρήξεις βομβών έγιναν πριν την ημέρα των εκλογών, τον Ιούλιο του 2018. Στις 10 Ιουλίου σκοτώθηκαν 20 άτομα και άλλα 63 τραυματίστηκαν σε επίθεση αυτοκτονίας στην Πεσαβάρ, για την οποία ανέλαβαν την ευθύνη οι Ταλιμπάν του Πακιστάν (Tehrik-i-Taliban Pakistan ή TTP). Η επίθεση έγινε στη διάρκεια πολιτικής συγκέντρωσης του ANP. Ένας από τους υποψηφίους του κόμματος, ο Χαρούν Μπιλούρ, ήταν ανάμεσα στους νεκρούς, με αποτέλεσμα να αναβληθεί από την εκλογική επιτροπή η ψηφοφορία στην περιφέρεια που εκλεγόταν. Λίγες ημέρες αργότερα, στις 13 Ιουλίου σκοτώθηκαν 154 άτομα και τραυματίστηκαν άλλα 220 και πλέον, σε δύο ξεχωριστές βομβιστικές επιθέσεις σε εκλογικές συγκεντρώσεις στις επαρχίες Μαστούνγκ και Μπανού. Στις 22 Ιουλίου φονεύτηκε σε επίθεση με βόμβα σε όχημα ένας υποψήφιος του PTI στην περιφέρεια PK-99, ο Ικραμουλάχ Γκανταπούρ και ο οδηγός του. Βίαια επεισόδια και επιθέσεις σημειώθηκαν και την ημέρα της ψηφοφορίας, στις 25 Ιουλίου. Σε επίθεση αυτοκτονίας με βόμβα στην πόλη Κουέτα σκοτώθηκαν 31 και τραυματίστηκαν άλλα 35 άτομα. Μετά τις εκλογές, άρχισαν συνομιλίες για σχηματισμό κυβέρνησης συνασπισμού. Στις 2 Αυγούστου ο Μουσουλμανικός Σύνδεσμος (N), το Λαϊκό Κόμμα, το Muttahida Majlis-e-Amal και το Εθνικό Κόμμα Αγουάμι ανακοίνωσαν τον σχηματισμό ενός “Συνασπισμού της Μείζονος Αντιπολίτευσης” μέσω του οποίου ο Πρόεδρος της Εθνοσυνέλευσης, ο Πρωθυπουργός και άλλοι σημαίνοντες αξιωματούχοι θα διορίζονταν και θα εκλέγονταν από κοινού. Πρόεδρος της βουλής εξελέγη προσκείμενος στο PPP, αντιπρόεδρος στο MMA και πρωθυπουργός στο PML-N. Όμως, στις 16 Αυγούστου, έπειτα από την εκλογή του προέδρου, το, PPP αποφασίσει να μην υποστηρίξει τον Σεμπχάζ Σαρίφ για την πρωθυπουργία, λόγω των δηλώσεων που είχε κάνει ο ίδιος για τον πρώην πρόεδρο του Πακιστάν, Ασίφ Αλί Ζαρντάρι.Στις 17 Αυγούστου 2018 εξελέγη πρωθυπουργός με 176 ψήφους ο υποψήφιος του Pakistan Tehreek-e-Insaf Ίμραν Χαν αντίπαλός του, Σεχμπάζ Σαρίφ έλαβε 81 ψήφους και 53 βουλευτές ψήφισαν "παρών".